ai4bharat/Pralekha huggingface dataset:
ভারতের প্রতিযোগিতা কমিশন
ইন্টারন্যাশনাল ফ্লেভারস অ্যান্ড ফ্রাগ্রেন্স আইএনসির, নিউট্রিশন অ্যান্ড বায়োসায়েন্সেসকে অধিগ্রহণের প্রস্তাব অনুমোদন করল সিসিআই
নতুনদিল্লী, ১৯শে সেপ্টেম্বর, ২০২0
কম্পিটিশন কমিশন অফ ইন্ডিয়া  , আজ ২০০২ সালের প্রতিযোগিতা আইনের ৩১-এর ১ ধারা অনুসারে ইন্টারন্যাশনাল ফ্লেভারস অ্যান্ড ফ্রাগ্নেন্সেস আইএনসি -এর নিউট্রিশন অ্যান্ড বায়োসায়েন্সেস আইএনসি-র অধিগ্রহণের প্রস্তাবটিতে অনুমোদন দিয়েছে।
এই প্রস্তাবিত যৌথ সংস্থা দ্যুপন্ট দ্য নিমর্স, ইনকর্পোরেটেডের  পুষ্টি ও জীববিজ্ঞান ব্যবসার  উপর আইএফএফ-র সম্পূর্ণ নিয়ন্ত্রণের সঙ্গে সম্পর্কিত। ডুপন্ট পুরোপুরি অধিগ্রহণ করা স্পিনকো-এর মাধ্যমে তার নতুন সংস্থাটিতে পুষ্টি ও জীববিজ্ঞান ব্যবসার কাজ করবে।
আইএফএফ হ'ল মার্কিন যুক্তরাষ্ট্রের নিউ ইয়র্ক ভিত্তিক একটি সরকারি শিল্প সংস্থা। আইএফএফ খাদ্য ও পানীয়, ব্যক্তিগত যত্ন বা ঘর গেরস্থালীর ব্যবহৃত নানা পণ্য উৎপাদন, খাদ্যে ব্যবহৃত সুনির্দিষ্ট স্বাদ এবং গন্ধ নিয়ে আনার উপাদান উৎপাদন এবং বিক্রি করার ব্যবসার জন্য বিশ্বব্যাপী পরিচিত একটি নাম। আইএফএফের প্রধান ব্যবসায়িক উপাদান হ'ল 'গন্ধ' এবং 'স্বাদ'।
স্পিনকো একটি নতুন ইনকর্পরেট সংস্থা, যেখানে ডুপন্ট তার এনএন্ডবি ব্যবসা স্থানান্তর করবে। এনএন্ডবি ব্যবসা , পৃথিবী জুড়ে খাদ্য বিজ্ঞান, স্বাদ ও তার প্রয়োগ এবং জৈব-প্রযুক্তি পণ্য যেমন খাদ্য ও পানীয়, পুষ্টিকর খাবার, বাড়ি এবং ব্যক্তিগত যত্ন, পশুর পুষ্টিকর খাদ্য এবং ফার্মাসিউটিক্যাল পণ্যগুলির উত্পাদন এবং বিপণনে সক্রিয় রয়েছে । পুষ্টি ও জীববিজ্ঞান ব্যবসা 'ফুড অ্যান্ড বেভারেজ', 'হেলথ অ্যান্ড বায়োসায়েন্সস' এবং 'ফার্মা সলিউশন' ইউনিটগুলির মাধ্যমে পরিচালিত হয়।
সিসিই এ এই বিষয়ে বিস্তারিত আদেশনামা শীঘ্রই প্রকাশ করা হবে।
(CG/CB
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা বিহারে ১৩২০ মেগাওয়াট ক্ষমতাসম্পন্ন তাপবিদ্যুৎ উৎপাদন প্রকল্পে লগ্নির অনুমোদনে সায় দিল
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে বিহারের বক্সার জেলায় ৬৬০ মেগাওয়াট ক্ষমতাসম্পন্ন দুটি তাপবিদ্যুৎ উৎপাদন ইউনিটের জন্য লগ্নির প্রস্তাবে সম্মতি মিলেছে। এই প্রকল্পটি নির্মাণে আনুমানিক খরচ ধরা হয়েছে ১০ হাজার ৪৩৯ কোটি ৯ লক্ষ টাকা। কেন্দ্রীয় শক্তি মন্ত্রকের মিনিরত্ন মর্যাদাপ্রাপ্ত রাষ্ট্রায়ত্ত সংস্থা এসজেভিএন লিমিটেড এই প্রকল্পটি রূপায়ণ করবে।
বক্সারের ৬৬০ মেগাওয়াট ক্ষমতাসম্পন্ন এই দুই তাপবিদ্যুৎ ইউনিট নির্মাণে অত্যাধুনিক প্রযুক্তি ব্যবহার করা হবে। এ ধরণের প্রযুক্তি ব্যবহারের ফলে কার্বন নিঃসরণের পরিমাণ কমবে। একই সঙ্গে, আরও কার্যকরভাবে পরিবেশের সুরক্ষা সম্ভব হবে। এছাড়াও, কম জ্বালানি ব্যবহার করে অতিরিক্ত বিদ্যুৎ উৎপাদন করা যাবে। প্রকল্পের উৎপাদন প্রক্রিয়া শুরু হলে বিহার ও পূর্বাঞ্চলে বিদ্যুৎ ঘাটতি মেটানো সম্ভব হবে। ইতিমধ্যেই বিহার সরকার এই তাপবিদ্যুৎ কেন্দ্র থেকে ৮৫ শতাংশ বিদ্যুৎ ক্রয়ের জন্য চুক্তি স্বাক্ষর করেছে।
এই প্রকল্প রূপায়িত হলে প্রত্যক্ষ ও পরোক্ষভাবে ব্যাপক কর্মসংস্থানের পাশাপাশি, প্রকল্প লাগোয়া অঞ্চলে আর্থ-সামাজিক উন্নয়ন ত্বরান্বিত হবে। বক্সারের এই তাপবিদ্যুৎ কেন্দ্র থেকে উৎপাদন প্রক্রিয়া ২০২৩-২৪ সাল থেকে চালু হবে বলে আশা করা হচ্ছে।
CG/BD/SB
(Visitor Counter : 92
পঞ্চায়েতিরাজমন্ত্রক
পঞ্চায়েতি রাজ প্রতিষ্ঠানগুলিকে শক্তিশালী করে তোলা
নতুন দিল্লি, ০৬ এপ্রিল, ২০২২
সম্পদ সৃষ্টি এবং ক্ষমতা হস্তান্তরের উপর পঞ্চায়েতগুলির সার্বিক কাজকর্ম নির্ভর করে। কেন্দ্রীয় পঞ্চায়েতি রাজ মন্ত্রক পঞ্চায়েতগুলিকে আরও ক্ষমতা দেওয়ার জন্য রাজ্যগুলির সঙ্গে নিবিড় যোগাযোগ রেখে চলে। পঞ্চায়েত প্রতিষ্ঠানগুলিকে শক্তিশালী করে তুলতে ও তাদের দক্ষতা বৃদ্ধিতে সাহায্য করার জন্য রাজ্য ও কেন্দ্রশাসিত অঞ্চলগুলিকে কেন্দ্রীয় সহায়তাপুষ্ট রাষ্ট্রীয় গ্রাম স্বরাজ অভিযানের মাধ্যমে আর্থিক সহায়তা দেওয়া হয়ে থাকে। একইভাবে, অর্থ কমিশনের পক্ষ থেকেও পঞ্চায়েতি রাজ প্রতিষ্ঠানগুলির মধ্যে বিতরণের জন্য তহবিল বরাদ্দ করা হয়। সেই অনুসারে পঞ্চদশ অর্থ কমিশন ২০২০ থেকে ২০২৬ পর্যন্ত পঞ্চায়েতি রাজ প্রতিষ্ঠানগুলিকে শক্তিশালী করে তুলতে ২ লক্ষ ৯৭ হাজার ৫৫৫ কোটি টাকা মঞ্জুর করেছে।
পঞ্চায়েতি রাজ প্রতিষ্ঠানগুলির কাজকর্ম সুষ্ঠুভাবে পরিচালনার জন্য রাজ্য ও কেন্দ্রশাসিত অঞ্চলগুলিকে পর্যাপ্ত সংখ্যায় প্রয়োজনীয় কর্মী কাজে লাগানোর পরামর্শ দেওয়া হয়। পঞ্চায়েতি রাজ মন্ত্রক এব্যাপারে রাজ্য ও কেন্দ্রশাসিত অঞ্চলগুলিকে বিভিন্ন সময় প্রয়োজনীয় পরামর্শ দিয়ে থাকে। সংবিধানের ২৪৩এইচ ধারা অনুসারে রাজ্য আইনসভাগুলি লেভি আরোপ, উপযুক্ত কর, শুল্ক, টোল সংগ্রহ এবং মাশুল আদায়ের ক্ষমতা পঞ্চায়েত প্রতিষ্ঠানগুলিকে দিতে পারে। একইভাবে সংবিধানের ২৪৩-আই ধারা অনুসারে রাজ্যপাল পঞ্চায়েত প্রতিষ্ঠানগুলির আর্থিক অবস্থা পর্যালোচনার জন্য প্রতি পাঁচ বছরে রাজ্য অর্থকমিশন গঠন করতে পারেন। এই কমিশন পঞ্চায়েতি রাজ প্রতিষ্ঠানগুলিকে শক্তিশালী করে তুলতে পরামর্শ দেয়।
মন্ত্রকের পরিসংখ্যান অনুযায়ী পশ্চিমবঙ্গে পঞ্চায়েতগুলিকে ২৮টি বিষয়ে ক্ষমতা হস্তান্তর করা হয়েছে।
রাজ্যসভায় আজ এক লিখিত জবাবে একথা জানান পঞ্চায়েতি রাজ প্রতিমন্ত্রী শ্রী কপিল মোরেশ্বর পাটিল।
CG/BD/SKD/
(Visitor Counter : 95
প্রধানমন্ত্রীরদপ্তর
তেলেঙ্গানার প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা; অন্ধ্রপ্রদেশের জনসাধারণকেও তিনি শুভকামনা জানিয়েছেন
নয়াদিল্লি, ২ জুন, ২০২০
প্রধানমন্ত্রী শ্রী নরেন্দ্র মোদী আজ তেলেঙ্গানার প্রতিষ্ঠা দিবসে রাজ্যবাসীকে শুভেচ্ছা জানিয়েছেন। প্রধানমন্ত্রী একই সঙ্গে অন্ধ্রপ্রদেশবাসীকেও শুভকামনা জানিয়েছেন।
প্রধানমন্ত্রী তাঁর বার্তায় বলেছেন, “প্রতিষ্ঠা দিবসে তেলেঙ্গানার জনসাধারণকে শুভেচ্ছা জানাই। এই রাজ্যের মানুষ বিভিন্ন ক্ষেত্রে তাঁদের পারদর্শীতা দেখিয়ে আসছেন। এই রাজ্য ভারতের উন্নয়নের নতুন গতিতে মূল্যবান অবদান রাখছে। আমি তেলেঙ্গানার জনসাধারণের প্রগতি ও সমৃদ্ধি প্রার্থনা করি।
অন্ধ্রপ্রদেশের জনসাধারণকেও শুভকামনা জানাই। এই রাজ্যের সংস্কৃতি হল কঠোর পরিশ্রম এবং সাহস। ভারতের উন্নয়নে এই রাজ্যের ভূমিকা অত্যন্ত গুরুত্বপূর্ণ। রাজ্যবাসীর উজ্জ্বল ভবিষ্যৎ প্রার্থনা করি।”
(CG/CB/DM
স্বাস্থ্যওপরিবারকল্যাণমন্ত্রক
ভারতে পরপর ১১ দিন করোনায় আক্রান্তের সংখ্যা ১০ লক্ষের নিচে থেকে এক মাইলফলক অতিক্রম করেছে
কেবল ১২ দিনেই ১০ লক্ষ আরোগ্য লাভ করেছেন
নয়াদিল্লি, ২ অক্টোবর, ২০২০
এক উল্লেখযোগ্য সাফল্য হিসেবে ভারতে পরপর ১১ দিন সুস্পষ্ট করোনায় আক্রান্তের সংখ্যা ১০ লক্ষের নিচে রয়েছে। করোনায় আক্রান্তের সংখ্যা ১০ লক্ষের নিচে থেকে আজ এই সংখ্যা দাঁড়িয়েছে ৯ লক্ষ ৪২ হাজার ২১৭।
দৈনিক ভিত্তিতে কোভিড-১৯ রোগীদের অধিক সংখ্যায় আরোগ্য লাভের ফলে ভারতে উচ্চহারে আরোগ্য লাভের প্রবণতা অব্যাহত রয়েছে। দেশে গত ২৪ ঘন্টায় ৭৮,৮৭৭ জন আরোগ্য লাভ করেছেন। এর ফলে, জাতীয় স্তরে সুস্থতার হার বর্তমানে বেড়ে হয়েছে ৮৩.৭০ শতাংশ।
ভারতে আজ পর্যন্ত মোট সুস্থতার সংখ্যা ৫৩ লক্ষ ৫২ হাজার ৭৮। দেশে গত ১২ দিনে আরও ১০ লক্ষ করোনা রোগী আরোগ্য লাভ করেছেন। এর ফলে,করোনায় আক্রান্ত রোগীদের উচ্চহারে আরোগ্য লাভের প্রবণতা অন্যান্য দেশের তুলনায় ভারতে অক্ষুণ্ণ রয়েছে।
করোনায় আক্রান্তদের ৭৬.৬২ শতাংশই ১০টি রাজ্য / কেন্দ্রশাসিত অঞ্চল থেকে। আজ পর্যন্ত দেশে মোট আক্রান্তের সংখ্যার নিরিখে সুস্পষ্ট করোনায় আক্রান্তের হার ১৪.৭৪ শতাংশ। রাজ্যগুলির মধ্যে মহারাষ্ট্র সবার ওপরে রয়েছে। এই রাজ্যে ২ লক্ষ ৫০ হাজারের বেশি করোনায় আক্রান্ত রোগী রয়েছেন। কর্ণাটকে এই সংখ্যা ১ লক্ষের বেশি।
৫ হাজারের কম সুস্পষ্ট করোনায় আক্রান্ত রোগী রয়েছেন দেশে এমন রাজ্য ও কেন্দ্রশাসিত অঞ্চলের সংখ্যা ১৪।
দেশে গত ২৪ ঘন্টায় আরও ৮১,৪৮৪ জন নতুন করে করোনায় আক্রান্ত হয়েছেন। নতুন করে আক্রান্তদের ৭৮.০৭ শতাংশই ১০টি রাজ্য / কেন্দ্রশাসিত অঞ্চল থেকে। এর মধ্যে সর্বাধিক ১৬ হাজারের বেশি আক্রান্তের খবর মিলেছে মহারাষ্ট্র থেকে। কর্ণাটক থেকে আক্রান্ত হয়েছেন প্রায় ১০ হাজার। এমনকি, কেরল থেকে আক্রান্তের সংখ্যা ৮ হাজারের বেশি।
সদ্য আরোগ্য লাভের ৭২ শতাংশই ১০টি রাজ্য / কেন্দ্রশাসিত অঞ্চল থেকে। সর্বাধিক সংখ্যায় আরোগ্য লাভের খবর মিলেছে মহারাষ্ট্র থেকে। এরপর রয়েছে অন্ধ্রপ্রদেশ ও কর্ণাটক।
দেশে গত ২৪ ঘন্টায় ১,০৯৫ জনের করোনাজনিত কারণে মৃত্যু হয়েছে। এর মধ্যে ৮৩.৩৭ শতাংশ মৃত্যুর ঘটনাই ঘটেছে ১০টি রাজ্য ও কেন্দ্রশাসিত অঞ্চল থেকে। মৃতদের মধ্যে ৩৬ শতাংশই বা ৩৯৪ জনের মৃত্যু হয়েছে মহারাষ্ট্রে এবং ১৩০ জন মারা গেছেন কর্ণাটকে।
CG/CB/DM
(
প্রধানমন্ত্রীরদপ্তর
রত্নাগিরি জেলার একটি কারখানায় বিস্ফোরণে প্রাণহানির ঘটনায় প্রধানমন্ত্রীর শোক প্রকাশ
নতুনদিল্লি, ২০শে মার্চ, ২০২১
প্রধানমন্ত্রী শ্রী নরেন্দ্র মোদী রত্নাগিরি জেলার একটি কারখানায় বিষ্ফোরণে প্রাণহানির ঘটনায় শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “রত্নাগিরি জেলার একটি কারখানায় বিষ্ফোরণে প্রাণহানির ঘটনায় আমি মর্মাহত। নিহতদের পরিবারের প্রতি সমবেদনা জানাই। আহতদের দ্রুত আরোগ্য কামনা করি।“
নির্বাচনকমিশন
নির্বাচনী প্রস্তুতির অনেক আগেই সমস্ত ভিভিপ্যাট পাওয়া যাবে : নির্বাচন কমিশন
নয়াদিল্লি, ২৫ জুলাই, ২০১৮
ভারতের নির্বাচন কমিশন জানিয়েছে ২০১৮-র নভেম্বর মাস শেষ হওয়ার অনেক আগেই সমস্ত ভিভিপ্যাট পাওয়া যাবে। ২০১৮-র ৩০ সেপ্টেম্বরের মধ্যে প্রয়োজনীয় সমস্ত বৈদ্যুতিন ভোটযন্ত্রগুলি পাওয়া গেলেও, প্রযুক্তিগত এবং অন্যান্য টেকনিক্যাল বিষয়গুলি সমাধানের জন্য ভিভিপ্যাট যন্ত্রাংশ প্রদান বিলম্বিত হচ্ছে। কিন্তু তা সত্বেও সর্বোচ্চ পর্যায়ে নিরবচ্ছিন্ন নজরদারি এবং সমস্ত উৎপাদনকেন্দ্রে কমিশনের প্রতিনিধিদের ব্যক্তিগত পরিদর্শনের সুবাদে ভিভিপ্যাটগুলি সময়ের অনেক আগেই পাওয়া যাবে। ২০১৯-এ লোকসভা নির্বাচনের জন্য সমস্ত বুথে ভিভিপ্যাটের প্রয়োজন মেটাতে নির্বাচন কমিশন ১৬.১৫ লক্ষ ভিভিপ্যাট যন্ত্রাংশের বরাত দেয়। রাষ্ট্রায়ত্ত্ব ভারত ইলেকট্রনিক্স লিমিটেড ব্যাঙ্গালোর এবং ইলেকট্রনিক্স কর্পোরেশন অফ ইন্ডিয়া লিমিটেড, হায়দ্রাবাদের কাছে ২০১৭র মে মাসে এই বরাত দেওয়া হয়। এখন পর্যন্ত ৫.৮৮ লক্ষ ভিভিপ্যাট উৎপাদনের কাজ সম্পন্ন হয়েছে। দুটি রাষ্ট্রায়ত্ত্ব সংস্হাই নির্বাচন কমিশনকে বাকি ভিভিপ্যাট যন্ত্রাংশগুলি ২০১৮র নভেম্বরের মধ্যে বিভিন্ন রাজ্য/কেন্দ্রশাসিত অঞ্চলকে সরবরাহ করা হবে বলে প্রতিশ্রুতি দিয়েছে। কমিশনের পক্ষ থেকে জানানো হয়েছে, অতিরিক্ত সংখ্যক বৈদ্যুতিন ভোটযন্ত্র উৎপাদনের কাজ নির্ধারিত সময়সীমার মধ্যেই সম্পূর্ণ হবে। প্রাথমিক পর্যায়ে বৈদ্যুতিন ভোটযন্ত্র এবং ভিভিপ্যাটগুলি পরীক্ষার কাজ ইতিমধ্যেই শুরু হয়েছে। ২০১৯-এ লোকসভা নির্বাচনের আগে ভিভিপ্যাট সরবরাহ নিয়ে আশঙ্কা সম্পূর্ণভাবে অমূলক বলে নির্বাচন কমিশনের পক্ষ থেকে জানানো হয়েছে।
CG/PB/NS/…
(Visitor Counter : 46
ক্ষুদ্র, অতিক্ষুদ্রওমাঝারিশিল্পমন্ত্রক
স্বনিযুক্তির মাধ্যমে কর্মসংস্থানের সুযোগ সৃষ্টি করতে ক্ষুদ্র কৃষকদের কুটির শিল্প স্থাপনে উৎসাহ প্রদান
নতুন দিল্লি, ২২ জুলাই, ২০২১
স্বনিযুক্তি প্রকল্পের মাধ্যমে কর্মসংস্থানের সুযোগ সৃষ্টি করতে সরকার ক্ষুদ্র কৃষকদের জন্য কুটির শিল্প স্থাপনের ক্ষেত্রে একাধিক কর্মসূচি গ্রহণ করেছে।
১) প্রধানমন্ত্রী কর্মসংস্থান প্রকল্পের মাধ্যমে ক্ষুদ্র কৃষকরা ঋণ গ্রহণের মাধ্যমে কুটির শিল্প গড়ে তুলতে পারেন।
আবার বন ভিত্তিক শিল্প যেমন, ওষধি সংস্থা বা মৌ পালন প্রভৃতিও করা যেতে পারে।
কৃষকরা প্রয়োজনে কৃষিভিত্তিক এবং খাদ্য প্রক্রিয়াকরণ শিল্প গড়ে তুলতে পারেন। তা ডাল থেকে শুরু করে, ফল, সবজি প্রভৃতি হতে পারে।
হাতে তৈরি কাগজ ও তন্তু শিল্প গড়ে তোলার কাজে তাঁরা উদ্যোগ নিতে পারেন।
ভারত সরকার এই প্রকল্পটি সূচনা করার পর থেকে গত ৯ জুলাই পর্যন্ত ৬,৯৭,৬১২টি কুটির শিল্প কেন্দ্র গড়ে উঠেছে। যাতে সরকারি সহায়তার পরিমাণ ১৬৬৮৮.১৭ কোটি টাকা।
২) দেশের ঐতিহ্যবাহী কুটির শিল্পগুলিকে আর্থিক দিক থেকে সুবিধা দিতে সরকার একাধিক প্রকল্প গ্রহণ করেছে।
গত ১৯ জুলাই পর্যন্ত এ ধরনের ৪৩৩ টি ক্লাস্টার কে অনুমোদন দেওয়া হয়েছে। যেখানে ২.৬ লক্ষ কৃষকসহ কারিগর উপকৃত হয়েছেন। যেখানে সরকার ১১০২ কোটি টাকা দিয়ে সহায়তা করেছেন।
মন্ত্রকের পক্ষ থেকে গ্রাম উদ্যোগ বিকাশ যোজনা চালু করা হয়েছে।
যার মধ্যে রয়েছে মৌ পালন এবং খনিজ বিষয়ক শিল্প।
আজ লোকসভায় এক লিখিত প্রশ্নের জবাবে ক্ষুদ্র, অতিক্ষুদ্র ও মাঝারি শিল্প মন্ত্রী শ্রী নারায়ন রানে এই তথ্য জানিয়েছেন।
CG/ SB
(Visitor Counter : 148
উত্তর-পূর্বাঞ্চলেরউন্নয়নসংক্রান্তমন্ত্রক
দিল্লিতে শীঘ্রই গড়ে উঠবে উত্তর পূর্বাঞ্চল সাংস্কৃতিক এবং তথ্যকেন্দ্র : ডঃ জীতেন্দ্র সিং
নয়াদিল্লি, ০৩ মে, ২০১৮
শীঘ্রই উত্তর পূর্বাঞ্চল সাংস্কৃতিক এবং তথ্যকেন্দ্র দিল্লিতে গড়ে উঠবে বলে আজ এখানে জানিয়েছেন স্বাধীন দায়িত্বপ্রাপ্ত কেন্দ্রীয় উত্তর পূর্বাঞ্চল উন্নয়ন, প্রধানমন্ত্রীর দপ্তর, কর্মচারী, গণ-অভিযোগ ও পেনশন প্রতিমন্ত্রী ডঃ জীতেন্দ্র সিং। উত্তর পূর্বাঞ্চল পর্ষদের প্রকল্পগুলির মন্ত্রিসভা অনুমোদন রূপায়ণের দিকচিহ্ন পর্যালোচনা করার জন্য বৈঠকটি বসে আজ। সেই অনুষ্ঠানে পৌরহিত্য করার পর মন্ত্রী এই মন্তব্য করেন।
ডঃ জীতেন্দ্র সিং এ প্রসঙ্গে আরও বলেন, কেন্দ্রীয় সরকার উত্তর পূর্বাঞ্চলকে অত্যন্ত গুরুত্ব দিয়ে থাকে এবং এই পদক্ষেপ উত্তর পূর্বাঞ্চলের জনগণের কাছে যথাযর্থই নতুন উপহার। তিনি এও জানান, এই কেন্দ্র দিল্লিতে সাংস্কৃতিক অধিবেশন এবং তথ্যকেন্দ্রের আকারে কাজ করবে। এখানেই দ্বারকায় ১.৩২ একর জমির ওপর কেন্দ্রটি গড়ে উঠবে। এই কেন্দ্রে একই সঙ্গে থাকবে পাঠাগার, আর্ট গ্যালারি, প্রদর্শনী গৃহ, গবেষণা কেন্দ্র, বিক্রয়কেন্দ্র এবং গেস্ট হাউস। ৫০ কোটি টাকা থেকে ৫৫ কোটি ব্যয়ে কেন্দ্রটি গড়ে উঠবে বলেও মন্ত্রী জানান।
অনুষ্ঠানে উপস্হিত ছিলেন উত্তর পূর্বাঞ্চল উন্নয়ন মন্ত্রকের সচিব শ্রী নবীন বর্মা-সহ বহু বিশিষ্ট ব্যক্তি।
SSS/NS/…
(Visitor Counter : 29
কেন্দ্রীয়লোকসেবাআয়োগ
তপশিলি জাতি/উপজাতি/অন্যান্য অনগ্রসর শ্রেণী/আর্থিকভাবে দুর্বল শ্রেণী/বিশেষভাবে সক্ষম শ্রেণীর পরীক্ষার্থীদের জন্য ইউপিএসসি হেল্পলাইন নম্বর চালু করেছে
নতুন দিল্লি, ২০ অক্টোবর, ২০২১
ভারতের স্বাধীনতার ৭৫-তম বার্ষিকীর স্মরণে দেশজুড়ে আজাদি কা অমৃত মহোৎসব উদযাপন করা হচ্ছে । এরই অঙ্গ হিসেবে ইউনিয়ন পাবলিক সার্ভিস কমিশন – ইউপিএসসি একটি হেল্পলাইন নম্বর চালু করেছে । টোল ফ্রি এই নম্বরটি হল – 1800118711 । মূলত তপশিলি জাতি, তপশিলি উপজাতি, অন্যান্য অনগ্রসর শ্রেণী, আর্থিকভাবে দুর্বল শ্রেণী এবং বিশেষভাবে সক্ষম ব্যক্তি  পরীক্ষার্থীদের জন্য এই টোল ফ্রি নম্বর চালু করা হয়েছে । এই শ্রেণীভুক্ত পরীক্ষার্থী, যারা পরীক্ষার জন্য আবেদন করেছেন অথবা কমিশনের পরীক্ষা/নিয়োগের জন্য আবেদন করতে ইচ্ছুক তাদের বিশেষ কাজে লাগবে এই নম্বর ।
সপ্তাহে সকল কাজের দিনে অফিস চলাকালীন সময়ে এই হেল্পলাইন নম্বরটি চালু থাকবে । উপরোক্ত শ্রেণীভুক্ত প্রার্থীরা যে কোন পরীক্ষা /নিয়োগের আবেদন, ফর্ম পূরণ বা কমিশনের পরীক্ষা /নিয়োগ সংক্রান্ত যে কোন সমস্যার সম্মুখীন হলে বা প্রশ্নের জন্য এই সুনির্দিষ্ট হেল্পলাইন নম্বরে যোগাযোগ করে সাহায্য চাইতে পারেন ।
CG/SS/RAB
(Visitor Counter : 844
কেন্দ্রীয়মন্ত্রিসভা
স্বদেশ দর্শন প্রকল্প চালিয়ে যাওয়ার প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ স্বদেশ দর্শন প্রকল্প চতুর্দশ অর্থ কমিশনের সময়কাল ও তার পরবর্তী সময়েও চালিয়ে যাওয়ার প্রস্তাবে অনুমোদন দিয়েছে। প্রকল্পের অধীনে বর্তমানে চালু ৬০টি প্রকল্পের নির্মাণ কাজে ২ হাজার ৫৫ কোটি ৯৬ লক্ষ টাকা খরচ ধরা হয়েছে। আগামী ডিসেম্বর মাস নাগাদ প্রকল্পগুলির কাজ শেষ হবে বলে আশা করা হচ্ছে। এছাড়াও, ৬টি প্রকল্পের জন্য ৩২৪ কোটি ৯ লক্ষ টাকার তহবিল মঞ্জুর করা হয়েছে। আগামী বছরের সেপ্টেম্বর মাস নাগাদ এই ৬টি প্রকল্পের কাজ শেষ হবে বলে আশা করা হচ্ছে।
উল্লেখ করা যেতে পারে, দেশের পর্যটন পরিকাঠামোর মানোন্নয়নে কেন্দ্রীয় পর্যটন দপ্তর পর্যটন কেন্দ্রগুলির সুসংবদ্ধ উন্নয়নের লক্ষ্যে এক ফ্ল্যাগশিপ কর্মসূচি হিসাবে স্বদেশ দর্শন প্রকল্প গ্রহণ করেছে। উদ্দেশ্য হ’ল – আর্থিক বিকাশ ও কর্মসংস্থানের চালিকাশক্তি হিসাবে পর্যটনকে গুরুত্ব দেওয়া এবং সুপরিকল্পিত উপায়ে পর্যটনের সম্ভাবনাময় স্থানগুলির সার্বিক মানোন্নয়ন। এছাড়াও, দেশের সংস্কৃতি ও ঐতিহ্যের প্রসার ঘটিয়ে সুনির্দিষ্ট এলাকাগুলিতে জীবন-জীবিকার ব্যবস্থা করা। বিশ্ব মানের পরিকাঠামো গড়ে তুলে সুস্থায়ী পদ্ধতিতে আরও বেশি সংখ্যক পর্যটককে আকৃষ্ট করা। স্থানীয় মানুষজনকে পর্যটনের সঙ্গে সামিল করে কর্মসংস্থানের সুযোগ সৃষ্টি করার সংস্থানও এই প্রস্তাবে রয়েছে।
CG/BD/SB
(Visitor Counter : 148
প্রধানমন্ত্রীরদপ্তর
সংস্কৃত ও হিন্দি সাহিত্য জগতের পণ্ডিত ব্যক্তিত্ব ডঃ রমা কান্ত শুক্লার প্রয়াণে প্রধানমন্ত্রীর শোক প্রকাশ
নতুন দিল্লি, ১২ মে, ২০২২
সংস্কৃত ও হিন্দি সাহিত্য জগতের পণ্ডিত ব্যক্তিত্ব ডঃ রমা কান্ত শুক্লার প্রয়াণে প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন।
এক ট্যুইটে প্রধানমন্ত্রী বলেছেন;
“পণ্ডিত ব্যক্তিত্ব ডঃ রমা কান্ত শুক্লার প্রয়াণে অত্যন্ত দুঃখিত। তিনি সংস্কৃত ও হিন্দি সাহিত্য জগতে অসামান্য অবদান রেখেছেন। শোকের এই সময়ে তাঁর পরিবার ও গুণমুগ্ধদের প্রতি গভীর সমবেদনা জানাই। ওম শান্তি!”
CG/BD/SKD/
(
রেলমন্ত্রক
রেল মধ্যপ্রদেশ এবং মহারাষ্ট্রের জন্য অতিরিক্ত কোভিড কেয়ার কোচের ব্যবস্থা করেছে
নয়াদিল্লী, ১ মে, ২০২১
কোভিডের বিরুদ্ধে দেশজুড়ে লড়াইয়ে ভারতীয় রেলও সামিল হয়েছে। রেলের প্রায় ৪ হাজার আইসোলেশন কোচে ৬৪ হাজার শয্যার ব্যবস্থা করা হয়েছে। রাজ্য সরকারগুলির সঙ্গে রেল একযোগে কাজ করছে। রেলের বিভিন্ন জোন এবং ডিভিশনকে তাদের এলাকার চাহিদা অনুসারে প্রয়োজনীয় পরিকল্পনা করছে। এই আইসোলেশন কোচগুলি যেখানে চাহিদা আছে সেখানে সহজেই পাঠানো সম্ভব।
রাজ্যগুলির চাহিদা অনুযায়ী রেল ১৯১টি কোচ বিভিন্ন রাজ্যকে দিয়েছে। এর ফলে ২৯৯০টি শয্যার ব্যবস্থা করা সম্ভব হয়েছে। বর্তমানে দিল্লী, মহারাষ্ট্রের আজনি আইসিডি ও নন্দ্রুবার, মধ্যপ্রদেশের তিহিতে এই কোচগুলি রাখা আছে।
এ ছাড়াও উত্তরপ্রদেশে ফরিদাবাদ, ভাদোহী, বারাণসী, বরেলি ও নাজিমাবাদ রেল স্টেশনের প্রত্যেকটিতে ১০টি করে কোচ রাখা আছে। অর্থাৎ উত্তরপ্রদেশে বর্তমানে মোট ৫০টি আইসোলেশন কোচ আছে। এখানে ৮০০ জন কোভিড সংক্রমিত থাকতে পারেন। জেলা প্রশাসনের চাহিদা অনুযায়ী পালঘর এবং জব্বলপুরে আইসোলেশন কোচ পাঠানো হয়েছে।
দিল্লীতে রাজ্য সরকারের চাহিদা অনুযায়ী ৭৫টি কোভিড কেয়ার কোচ শকুরবস্তি ও আনন্দবিহার স্টেশনে রয়েছে। এই ৭৫টি কোচে মোট ১২০০ শয্যার ব্যবস্থা করা হয়েছে। এছাড়াও মধ্যপ্রদেশ সরকারের চাহিদা অনুসারে রাতলম ডিভিশনে ২২টি কোচ তিহি স্টেশনে এবং ২০টি কোচ ভূপাল স্টেশনে রয়েছে।
সর্বশেষ তথ্য অনুসারে ৬১ জন বর্তমানে এই কোচগুলিতে আইসোলেশনে রয়েছেন। ৬২ জন এই পরিষেবার সুবিধা লাভ করে সুস্থ হয়ে উঠেছেন।
(SDG/CB /NS
নির্বাচনকমিশন
ভোট গণনার দিন, ফলাফলের বিষয়ে সর্বশেষ তথ্য ভোটার হেল্পলাইন অ্যাপ এবং নির্বাচন কমিশনের ওয়েবসাইটে জানা যাবে
কলকাতা, ১৪ মে , ২০১৯
লোকসভা নির্বাচনের ভোটগণনার দিন অর্থাৎ ২৩শে মে ফলাফলের বিষয়ে সর্বশেষ তথ্য নির্বাচন কমিশনের ওয়েবসাইট www.results.eci.gov.in এ জানা যাবে।
এছাড়াওকমিশনের ভোটার হেল্পলাইন মোবাইল অ্যাপের মাধ্যমেও যে কেউ তা জানতে পারবেন।
পশ্চিমবঙ্গের অতিরিক্ত মুখ্য নির্বাচনী আধিকারিক শ্রী সঞ্জয় বসু জানিয়েছেন, প্রতিরাউন্ডের গণনার পর তা যাচাই করে নতুন সুবিধে অ্যাপে সেই তথ্য আপলোড করা হবে।
এর ফলে লোকসভা নির্বাচন ২০১৯ এর ফলাফলের গতিপ্রকৃতি একই সঙ্গে নির্বাচনকমিশনের ওয়েবসাইট, ভোটার হেল্পলাইন মোবাইল অ্যাপ এবং মুখ্য নির্বাচনী আধিকারিকের দপ্তরে লাগানো বিশাল পর্দায় দেখতে পাওয়া যাবে।
২৩শে মে ভোটগণনার দিন, গণনা কেন্দ্রগুলিতে প্রথমে পোস্টাল ব্যালট গোনা হবে।
এরপরে বৈদ্যুতিন ভোটযন্ত্রের থেকে ভোট গণনা করা হবে।
শ্রী বসু জানিয়েছেন, রিটার্নিং অফিসাররা গণনা কেন্দ্রেরপ্রাপ্ত তথ্য সরাসরি সিস্টেমে তুলে দেবেন।
আজ ভিডিও কনফারেন্সের মাধ্যমে নির্বাচন কমিশনের তথ্য প্রযুক্তি বিভাগের ডিরেক্টর ডঃ কুশল পাঠক নতুন সুবিধে অ্যাপের মাধ্যমে কিভাবে এই প্রক্রিয়া সম্পন্ন হবে তাহাতে কলমে করে দেখান।
শ্রী সঞ্জয় বসু এক সাংবাদিক সম্মেলনে জানিয়েছেন, ২১শে মে পরীক্ষামূলকভাবে ভোট গণনার সময় প্রাপ্ত তথ্য এই অ্যাপে আপলোড করে দেখাহবে।
এ ছাড়াও তিনি জানান, সপ্তম তথা অন্তিম পর্বে রবিবার ১৯শে মে ৫% অতিরিক্ত ভিভিপ্যাট রাখা থাকবে।যা প্রয়োজনে ব্যবহার করা যাবে।
CG/CB
(Visitor Counter : 158
সামাজিকন্যায়ওক্ষমতায়নমন্ত্রক
শ্রী থাওয়ার চাঁদ গেহলট বুয়েন্স আয়ার্সে ৬-৮ জুন আয়োজিত ‘দ্বিতীয় বিশ্ব প্রতিবন্ধী শীর্ষ সম্মেলন’-এ অংশ নেবেন
কেন্দ্রীয় সামাজিক ন্যায়বিচার ও ক্ষমতায়ন মন্ত্রী শ্রী থাওয়ার চাঁদ গেহলটের নেতৃত্বে এক ভারতীয় প্রতিনিধিদল বুয়েন্স আয়ার্সে ৬-৮ জুন আয়োজিত ‘দ্বিতীয় বিশ্ব প্রতিবন্ধী শীর্ষ সম্মেলন’-এ যোগ দিতে আজ আর্জেন্টিনা রওনা হচ্ছেন। প্রতিনিধিদলে রয়েছেন, বিভাগীয় সচিব শ্রীমতী শকুন্তলা গামলিন, যুগ্ম সচিব ডঃ প্রবোধ শেঠ এবং মন্ত্রীর ব্যক্তিগত সচিব শ্রী নীরজ সেমওয়াল। এই শীর্ষ সম্মেলনের উদ্দেশ্য হল, বিশেষভাবে সক্ষম ব্যক্তি বা প্রতিবন্ধীদের ক্ষমতায়ন তথা আর্থিক অন্তর্ভুক্তিকরণের ক্ষেত্রে বিশ্ব জুড়ে যে সমস্ত সমস্যা রয়েছে তা নিয়ে আলাপ-আলোচনা করা। সেইসঙ্গে, এ ধরনের ব্যক্তিরা যাতে স্বাধীনভাবে মর্যাদার সঙ্গে জীবনযাপন করতে পারেন তার জন্য অনুকূল বাতাবরণ গড়ে তোলা। উল্লেখ করা যেতে পারে, শ্রী গেহলট ২০১৮-র জুলাইয়ে লন্ডনে আয়োজিত প্রথম বিশ্ব প্রতিবন্ধী শীর্ষ সম্মেলনেও অংশ নিয়েছিলেন।
শীর্ষ বৈঠকের পাশাপাশি ৯ ও ১০ জুন শ্রী গেহলটের নেতৃত্বে ভারতীয় প্রতিনিধিদলটি সংশ্লিষ্ট ক্ষেত্রে সমঝোতাপত্র স্বাক্ষরের বিষয়ে দ্বিপাক্ষিক আলাপ-আলোচনাতেও অংশ নেবে।
SSS/BD/DM/….6th June, 2019
(Visitor Counter : 74
প্রধানমন্ত্রীরদপ্তর
আমরা আমাদের মূল্যবান ঐতিহ্যশালী সম্পদগুলিকে দেশে ফিরিয়ে আনার জন্য নিরলস উদ্যোগ গ্রহণ করেছি: প্রধানমন্ত্রী
নয়াদিল্লি, ২৫ এপ্রিল, ২০২৩
প্রধানমন্ত্রী শ্রী নরেন্দ্র মোদী বিদেশ থেকে জাতীয় ঐতিহ্যশালী সম্পদগুলিকে দেশে ফিরিয়ে আনতে সরকারের অঙ্গীকারের কথা পুনর্ব্যক্ত করেছেন। কেন্দ্রীয় মন্ত্রী শ্রী জি কিষাণ রেড্ডি এক ট্যুইট বার্তায় জানিয়েছেন, চতুর্দশ থেকে পঞ্চদশ শতাব্দীর মধ্যে চোল যুগের হনুমানজীর একটি মূর্তি আরিয়ালুর জেলার পোট্টাভেলি ভেল্লুরের বারাথারাজা পেরুমলের বিষ্ণু মন্দির থেকে চুরি হয়েছিল। সেই মূর্তিটি অস্ট্রেলিয়ায় ভারতীয় দূতাবাসের কাছে হস্তান্তরিত করা হয়েছে।
এ পর্যন্ত বিভিন্ন দেশ থেকে ২৫১টি পুরাকীর্তি দেশে ফিরিয়ে আনা হয়েছে। এর মধ্যে ২৩৮টি পুরাকীর্তি ফিরে এসেছে ২০১৪ সালের পর।
এই ট্যুইট বার্তার প্রত্যুত্তরে প্রধানমন্ত্রী বলেছেন, “আমরা আমাদের মূল্যবান ঐতিহ্যশালী সম্পদগুলিকে দেশে ফিরিয়ে আনার জন্য নিরলস উদ্যোগ গ্রহণ করেছি”।
PG/CB/SB
(
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান রাশিয়ায় সাখালিন তৈল ক্ষেত্র পরিদর্শন করলেন
নয়াদিল্লি, ২৪ অক্টোবর, ২০১৯
কেন্দ্রীয় পেট্রোলিয়াম ও প্রাকৃতিক গ্যাস তথা ইস্পাত মন্ত্রী শ্রী ধর্মেন্দ্র প্রধান আজ রাশিয়ায় সাখালিন তৈল ক্ষেত্র পরিদর্শন করেন। পরে এক ট্যুইটে শ্রী প্রধান বলেছেন, “সাখালিন তৈল ক্ষেত্র ঘুরে দেখা আমার কাছে দীর্ঘদিনের স্বপ্ন ছিল। আজ আমি সারাদিন এই তৈল ক্ষেত্র ও তার প্রক্রিয়াকরণ ইউনিটগুলি ঘুরে দেখেছি। রাশিয়ার সঙ্গে শক্তিক্ষেত্রে সহযোগিতা গড়ে তুলতে প্রয়াত অটলবিহারী বাজপেয়ী যে স্বপ্ন দেখেছিলেন, তার অঙ্গ হিসেবে ২০০১ সাল থেকে সাখালিন ১ নম্বর তৈল ক্ষেত্রে ভারতের ওএনজিসি বিদেশ লিমিটেডের ২০ শতাংশ অংশীদারিত্ব রয়েছে।” সাখালিন তৈল ক্ষেত্রটি বম্বে হাইয়ের মতো এক গুরুত্বপূর্ণ তৈল উৎপাদন কেন্দ্র। সাখালিন তৈল ক্ষেত্রে ওএনজিসি বিদেশ লিমিটেডের পাশাপাশি এক্সন মোবিল, রসনেফট, জাপানের সোডেকো-এর মতো সংস্থার অংশীদারিত্ব রয়েছে। ২০৫৫ সাল পর্যন্ত উত্তোলন ক্ষেত্রে পর্যাপ্ত তেল ও গ্যাস এই প্রাকৃতিক ভাণ্ডারটিতে সঞ্চিত রয়েছে। বরফে ঢাকা মাইনাস ৪০ ডিগ্রির মতো কম তাপমাত্রায় এই তৈল ক্ষেত্রের কর্মীরা অত্যন্ত প্রতিকূল পরিবেশে প্রতিনিয়ত কাজ করে চলেছেন। এই তৈল ক্ষেত্রটিতে আড়াআড়িভাবে ১৪ কিলোমিটার পর্যন্ত দীর্ঘ খনন কাজ চালিয়ে তেল ও প্রাকৃতিক গ্যাস উৎপাদন করা হয়ে থাকে।
CG/BD/DM
(Visitor Counter : 78
মহাকাশদপ্তর
মহাকাশ কার্যক্রম সংক্রান্ত বিল সরকারের সক্রিয় বিবেচনাধীন রয়েছে- ডক্টর জিতেন্দ্র সিং
নতুন দিল্লি, ২৯ জুলাই, ২০২১
কেন্দ্রীয় বিজ্ঞান ও প্রযুক্তি মন্ত্রকের স্বাধীন দায়িত্বপ্রাপ্ত মন্ত্রী ডক্টর জিতেন্দ্র সিং বলেছেন যে, মহাকাশ কার্যক্রম সংক্রান্ত বিল সরকারের সক্রিয় বিবেচনাধীন রয়েছে। এই বিলে মহাকাশ বিষয়ে বেসরকারি ক্ষেত্রের নিয়ন্ত্রণ ও প্রচার সম্পর্কিত দিকগুলি অন্তর্ভুক্ত রয়েছে।
আজ রাজ্যসভায় এক লিখিত প্রশ্নের জবাবে ডক্টর সিং জানান যে, সরকার মহাকাশ প্রযুক্তি, পরিষেবা এবং ডিভাইসের দেশীয় উৎপাদিত দ্রব্যের ব্যবহারের ক্ষেত্রে বেসরকারি উদ্যোগে উৎসাহিত করতে আগ্রহী।
সরকার মহাকাশ খাতে সংস্কারের বিষয়টি ২০২০ সালেই ঘোষণা করেছে। মহাকাশ বিভাগের অধীনে ইন্ডিয়ান ন্যাশনাল স্পেস প্রমোশন এন্ড অথোরাইজেশন সেন্টার গড়ে তোলা হয়েছে।
মহাকাশ সম্পর্কিত "আনলকিং ইন্ডিয়াস পোটেনশিয়াল ইন স্পেস সেক্টর" শীর্ষক ওয়েবিনারের ব্যবস্থা করা হয়েছিল।
CG/ SB
(Visitor Counter : 131
অর্থমন্ত্রক
পশ্চিমবঙ্গে আয়কর দপ্তরের তল্লাশি অভিযান
নয়াদিল্লি, ২১ ডিসেম্বর, ২০২১
আয়কর দপ্তর গত ১৬ ডিসেম্বর আসানসোল-ভিত্তিক দুটি ব্যবসায়িক সংস্থার বিরুদ্ধে তল্লাশি অভিযান চালায়। এই সংস্থা দুটি লোহা ও ইস্পাত সামগ্রী, পরিকাঠামো, সিমেন্ট, পলিফ্যাব, কৃষি প্রযুক্তি ও খাদ্য প্রক্রিয়াকরণ ব্যবসার সঙ্গে যুক্ত। পশ্চিমবঙ্গের ৩০টিরও বেশি জায়গায় এই তল্লাশি চালানো হয়।
এই তল্লাশি অভিযানে একাধিক জাল নথি পাওয়া গেছে। এছাড়াও, এসডি কার্ড, হোয়াটস্অ্যাপ চ্যাট প্রভৃতি থেকে বিভিন্ন গোপন তথ্যের হদিশ মিলেছে। এগুলি সবই বাজেয়াপ্ত করা হয়েছে। এসডি কার্ডে হিসেব বহির্ভূত লেনদেন, ভুয়ো লেনদেনের নথি, হিসেব-নিকেশের খতিয়ান, বিভিন্ন পক্ষকে নগদে মাশুল মেটানোর খতিয়ান রাখা হয়েছিল।
বাজেয়াপ্ত হওয়া এসডি কার্ডটি প্রাথমিক বিশ্লেষণের পর জানা গেছে, সংস্থার আধিকারিক ও কর্মীরা হিসেব বহির্ভূত খরচ করেছেন। এই গোষ্ঠীর একজন জেরায় স্বীকার করেছে যে, ২০২০-২১ অর্থবর্ষে ৬৬ কোটি টাকারও বেশি হিসেব বহির্ভূত আয় গোপন করা হয়েছে। এমনকি, সংস্থার আধিকারিকরা ২০ কোটি টাকার যথাযথ নথিবিহীন রশিদ ছাড়াই কেনাকাটা করেছে।
বাজেয়াপ্ত হওয়া সামগ্রী বিশ্লেষণের পর জানা গেছে, এই ব্যবসায়িক গোষ্ঠীর সঙ্গে এমন অনেক সংস্থা রয়েছে, যাদের বাস্তবে কোনও অস্তিত্ব নেই। ব্যবসায়িক গোষ্ঠীর এন্ট্রি অপারেটররা এই ভুয়ো সংস্থাগুলি পরিচালনা করবে। এমনকি, ভুয়ো সংস্থাগুলিতে হিসেব ছাড়াই মূলধন যোগানো হয়েছে। এমনকি, মূলধন ও ভুয়ো সংস্থাগুলিকে ঋণ বাবদ ৪০ কোটি টাকারও বেশি দেওয়া হয়েছে বলে প্রমাণ মিলেছে। তল্লাশি অভিযানে এই ব্যবসায়িক গোষ্ঠী কর ফাঁকি দেওয়ার একাধিক পন্থা অবলম্বন করেছে বলে জানা গেছে। এছাড়াও, হিসেব বহির্ভূত অর্থ খরচে বিপুল পরিমাণে জিনিসপত্র কেনাকাটা করা হয়েছে। তল্লাশি অভিযানে হিসেব বহির্ভূত নগদ এবং ২ কোটি টাকারও বেশি রত্নালঙ্কার বাজেয়াপ্ত হয়েছে। এমনকি, ১২৫ কোটি টাকারও বেশি হিসেব বহির্ভূত আয়ের হদিশ মিলেছে।
সমগ্র ঘটনার তদন্ত চলছে।
CG/BD/SB
(Visitor Counter : 152